ΟΡΓΑΝΩΣΗ

Οργάνωση είναι το σύνολο συγκεκριμένων σχέσεων που αλληλοεπιδρούν μεταξύ των στοιχείων ενός οργανισμού (Κανελλόπουλος 1994). Όπως όλοι οι οργανισμοί έχει οργανωτικούς στόχους. Οι οργανωτικοί ***στόχοι*** γαλουχούν και κατευθύνουν δημιουργική ένταση, απελευθερώνουν και αξιοποιούν την ενέργεια οδηγώντας τον οργανισμό προς μια συγκεκριμένη πορεία διατηρώντας τον οργανισμό ζωντανό. (Everard, Morris & Wilson, 2004, σ. 144). Βέβαια ο σχεδιασμός-προγραμματισμός προηγείται των υπόλοιπων λειτουργιών. Όλες οι επιμέρους δραστηριότητες σχετίζονται με την πραγμάτωση των ***αντικειμενικών σκοπών*** οι οποίοι πρέπει να είναι *συγκεκριμένοι, μετρήσιμοι,* *αποτελεσματικοί,* *ρεαλιστικοί* και *έγκαιροι.* Το RBM (Results -based management) είναι μια στρατηγική που στοχεύει στον τρόπο λειτουργίας και στη βελτίωση των αποτελεσμάτων, είναι μια διαδικασία αντικειμενικής μέτρησης της επιτυχημένης λειτουργίας ενός οργανισμού ( Hulme, 2007, σ. 2).

**Σύμφωνα με το νόμο ένα φυσικοθεραπευτήριο θα πρέπει να αποτελείται από** α) χώρο υγιεινής β )χώρο υποδοχής γ) αίθουσα κινησιοθεραπείας δ) αίθουσα ηλεκτροθεραπείας ε) αίθουσα υδροθεραπείας.

**Τα χαρακτηριστικά που πρέπει να έχει ένα οργανωμένο φυσικοθεραπευτήριο όσο αφορά την τοποθεσία, το περιβάλλον, τους χώρους, τη διαρρύθμιση του χώρου και την προσβασιμότητα ώστε να είναι φιλικό προς τους ασθενείς είναι :**α) εύκολη πρόσβαση με ελεύθερη στάθμευση β )ήσυχο περιβάλλον γ) άνετοι χώροι δ) ευάερο ευήλιο ε) ράμπες ανάκλισης